Obrázok, na ktorom je text

Automaticky generovaný popis

Všeobecne záväzné nariadenie

OBCE RADATICE

3/2022

***o miestnych daniach a o miestnom poplatku za komunálne odpady a drobné stavebné odpady na území obce Radatice***

***Návrh VZN vyvesený na úradnej tabuli v obci Radatice dňa: 1.12.2022***

***VZN nadobúda účinnosť dňa: 1.1.2023***

**VŠEOBECNE ZÁVÄZNÉ NARIADENIE**

**OBCE RADATICE**

**č. 3/2022**

**o miestnych daniach a o miestnom poplatku za komunálne odpady a drobné stavebné odpady na území obce RADATICE**

Obec Radatice v súlade s ustanovením § 6 ods.1 zákona č.369/1990 Zb. o obecnom zriadení v znení neskorších predpisov a zák. č.582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov ustanovuje:

**PRVÁ ČASŤ**

**ÚVODNÉ USTANOVENIA**

**§1**

**Predmet úpravy**

Toto Všeobecné záväzné nariadenie /ďalej len „VZN“/ ustanovuje miestne dane, určuje ich sadzby, zníženie a oslobodenie a  poplatok za komunálne odpady a drobné stavebné odpady na území obce Radatice.

**Miestnymi daňami,** ktoré ukladá obec sú:

a) daň z nehnuteľností

b) daň za psa

c) daň za užívanie verejného priestranstva

d) daň za ubytovanie

e) daň za predajné automaty

f) daň za nevýherné hracie prístroje

**Miestnym poplatkom,** ktorý ukladá obec je poplatok za komunálne odpady a drobné stavebné odpady.

**Zdaňovacím obdobím miestnych daní podľa písm. a), b), e) a f) a poplatku je kalendárny rok.**

**DRUHÁ ČASŤ**

**DAŇ Z NEHNUTEĽNOSTÍ**

**§2**

**Daň z pozemkov**

1/ Správca dane určuje pre všetky pozemky na území obce Radatice ročnú sadzbu dane

z pozemkov vo výške:

**a/ orná pôda, chmeľnice, vinice, ovocné sady, trvalé trávnaté porasty 0,60% zo**

**základu dane**

**b/ záhrady 0,60% zo základu dane,**

**c/ zastavané plochy a nádvoria, ostatné plochy 0,60% zo základu dane,**

**d/ lesné pozemky, na ktorých sú hospodárske lesy, rybníky s chovom rýb**

**a ostatné hospodársky využívané vodné plochy 0,70% zo základu dane,**

**e/ stavebné pozemky 0,40% zo základu dane.**

2./ Hodnotu pozemku bodu 1. písmena d/ tohto článku stanovuje správca dane vo výške

**0,0802 €/m2**.

Hodnota pozemku sa použije, len ak daňovník hodnotu pozemku nepreukáže znaleckým

posudkom.

3./ Hodnota pozemkov bodu 1. písm. a/;b/;c/ a e/ je určená zákonom č.582/2004 Z. z.

o miestnych daniach a poplatku za komunálne odpady a drobné stavebné odpady v z. n. p.

**§3**

**Daň zo stavieb**

1/ Ročná sadzba dane zo stavieb na území obce Radatice je za každý aj začatý m2 zastavanej

plochy stavby určená vo výške:

a/ **0,045€** za stavby na bývanie a ostatné stavby tvoriace príslušenstvo hlavnej stavby,

b/ **0,030€** za stavby na pôdohospodársku produkciu, skleníky, stavby pre vodné

hospodárstvo stavby využívané na skladovanie vlastnej pôdohospodárskej

produkcie vrátane stavieb na vlastnú administratívu,

c/ **0,100€** za stavby rekreačných a záhradkárskych chát a domčekov na individuálnu

rekreáciu,

d/ **0,150€** za samostatne stojace garáže a samostatné stavby hromadných garáží

a stavby určené alebo používané na tieto účely postavené mimo bytových domov,

e/ **0,180€** za priemyselné stavby, stavby slúžiace energetike, stavby slúžiace

stavebníctvu, stavby využívané na skladovanie vlastnej produkcie vrátane stavieb na

vlastnú administratívu,

f/ **0,300€** za stavby na ostatné podnikanie a na zárobkovú činnosť, skladovanie

a administratívu súvisiacu s ostatným podnikaním a zárobkovou činnosťou,

g/ **0,060€** za ostatné stavby.

2/ Pri viacpodlažných stavbách správca dane určuje pre všetky druhy stavieb príplatok za

podlažie **0,040€** za každé podlažie okrem prvého nadzemného podlažia.

**§4**

**Daň z bytov**

1./ Ročná sadzba dane je za každý aj začatý m2 podlahovej plochy bytu a nebytového priestoru:

a) **0,050 €** za byty

b)  **0,045 €** za nebytové priestory slúžiace na iný účel

2./ Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako bývanie, sa na účely tohto zákona považuje za nebytový priestor.

**§5**

**Oslobodenie od dane**

1/ Správca dane ustanovuje, že od dane z pozemkov sú oslobodené:

a/ pozemky, na ktorých sú cintoríny, urnové háje,

b/ močiare, plochy slatín a slancov, rašeliniská, remízky a háje

c/ časti pozemkov, na ktorých sú zriadené meračské značky, signály a iné zariadenia

bodov, geodetických základov, stožiare rozvodu elektrickej energie, stĺpy

telekomunikačného vedenia a televízne prevádzače, nadzemné časti zariadení na

rozvod vykurovacích plynov a pásy pozemkov v lesoch vyčlenené na rozvod

elektrickej energie a vykurovacích plynov.

d/ pozemky verejne prístupných parkov, priestorov a športovísk,

e/ pozemky, ktorých hospodárske využívanie je obmedzené vzhľadom na podkopanie,

na rokliny, výmole, vysoké medze s kroviskami alebo kamením,

**TRETIA ČASŤ**

**DAŇ ZA PSA**

**§6**

**Daň za psa**

Správca dane určuje sadzbu dane za jedného psa a kalendárny rok: **10,00 €**

**§7**

**Spôsoby preukazovania vzniku a zániku daňovej povinnosti**

Správca dane určuje spôsoby preukazovania vzniku **a zániku** daňovej povinnosti:

1./ doklad o zakúpení psa (rodný list)

2./ čestné vyhlásenie o začiatku (darovanie) a skončení (úhyn, strata, krádež) chovu psa –

úradne overené

3./ iný hodnoverný doklad – úradne overený.

**ŠTVRTÁ ČASŤ**

**DAŇ ZA UŽÍVANIE VEREJNÉHO PRIESTRANSTVA**

**§8**

**Daň za užívanie verejného priestranstva**

1./ Verejným priestranstvom a vyhradenými priestormi verejného priestranstva na účely tohto

VZN sú verejnosti prístupné pozemky vo vlastníctve obce Radatice, ktorými sa rozumejú

nasledovné miesta:

a/ všetky vedľajšie (miestne) cestné komunikácie v celej svojej dĺžke a v šírke od krajnice po krajnicu, mosty a mostíky,

b/ vybudovaný chodník, príp. aj upravená plocha pre chodenie obyvateľov na celom území obce,

c/ areál kaštieľa,

d/ parkoviská,

e/ iné priestranstvách vo vlastníctve obce , ktoré podľa svojho účelového určenia

slúžia verejnému užívaniu; sú to športové ihriská, verejne prístupná zeleň, areály

škôl a ostatné plochy nezverené do správy iným právnickým alebo fyzickým

osobám.

2**./** Predmetom dane za užívanie verejného priestranstva je osobitné užívanie verejného

priestranstva, ktorým sa rozumie umiestnenie zariadenia slúžiaceho na poskytovanie

služieb; umiestnenie stavebného zariadenia; predajného zariadenia; zariadenia

cirkusu, lunaparku a iných atrakcií; umiestnenie skládky; trvalé parkovanie vozidla

mimo stráženého parkoviska; rozkopanie miestnych komunikácií, chodníkov,

verejných priestranstiev a zelene z dôvodu výstavby alebo vykonávania plánovanej

údržby podzemných inžinierskych sietí na základe stavebného povolenia alebo

územného rozhodnutia a pod.

**§9**

**Sadzba dane**

1./ Sadzba dane za užívanie verejného priestranstva je:

a) **0,20 €/m2/deň -** parkovanie motorových vozidiel

b) **0,33 €/m2/deň -** rozkopanie miestnych komunikácií, chodníkov, verejných

priestranstiev a zelene z dôvodu výstavby alebo vykonávania plánovanej údržby

podzemných inžinierskych sietí na základestavebného povolenia alebo územného

rozhodnutia

d) za umiestnenie stavebných lešení, skládok a tuhých palív a/ **0,10 €/m2/deň** - pre rodinné domy

b/ **0,33 €/m2/deň** - v ostatných prípadoch

d) **1,00 €/m2/deň** - pre uskutočnenie rôznych propagačnýcha kultúrnych akcií

**2/.** Podujatia (napr. jarmok, folklórne slávnosti, vianočné trhy apod.) konané obcou sa riadia uznesením obecného zastupiteľstva.

**§10**

**Oslobodenie dane**

Správca dane od dane oslobodí kultúrne a športové akcie usporiadané na verejnom priestranstve bez vstupného alebo akcie, ktorých výťažok je určený na charitatívne a verejnoprospešné účely.

**PIATA ČASŤ**

**DAŇ ZA UBYTOVANIE**

**§11**

**Daň za ubytovanie**

1./ Správca dane určuje v ubytovacích zariadeniach, ktorého kategorizáciu určuje osobitný

predpis a ktoré sa nachádzajú na území obce Radatice sadzbu dane vo výške **0,50 €** na

osobu a prenocovanie.

2./ Daň v stanovenej výške pre správcu dane vyberá a ručí za ňu fyzická alebo právnická

osoba, ktorá poskytla odplatné prechodné ubytovanie.

**§12**

**Podmienky prevádzkovania**

1./ Podkladom na účely dane za ubytovanie v ubytovacom zariadení je evidencia vedená

v knihe ubytovaných pre zapisovanie osôb ubytovaných v ubytovacom zariadení, ktorú

platiteľ dane predloží správcovi dane v lehotách k 30.6. a k 31.12. do 15 dní po uplynutí

lehoty.

2./ Daň prevádzkovateľ zariadenia platí polročne, na základe evidencie ubytovaných,

v hotovosti v pokladnici správcu dane, prevodom z účtu v peňažnom ústave alebo vkladom

v hotovosti na účet správcu dane v peňažnom ústave.

**ŠIESTA ČASŤ**

**DAŇ ZA PREDAJNÉ AUTOMATY**

**§13**

**Daň za predajné automaty**

1**./** Správca dane určuje sadzbu dane vo výške **40,00 €** za jeden predajný automat

a kalendárny rok.

**§14**

**Spôsoby preukazovania vzniku a zániku daňovej povinnosti**

1./ Oznamovaciu povinnosť si daňovník musí splniť písomným oznámením, ktoré doručí

osobne alebo doporučeným listom správcovi dane.

2.**/** Písomné oznámenie pri vzniku daňovej povinnosti obsahuje – identifikačné údaje

daňovníka, identifikáciu predajného automatu, miesto prevádzkovania.

3./ Písomné oznámenie pri zániku daňovej povinnosti obsahuje – identifikačné údaje

daňovníka, identifikáciu predajného automatu, miesto doterajšieho prevádzkovania .

4./ Na účely výberu dane prevádzkovateľ je povinný viesť nasledovnú preukaznú

evidenciu ohľadne každého predajného automatu osobitne:

a/ výrobné číslo predajného automatu,

b/ druh sortimentu predaja,

c/ stanovište automatu.

5.**/** Od dane sú oslobodené predajné automaty , prostredníctvom ktorých zamestnávateľ

zabezpečuje pitný režim vo firmách, školách či zdravotníckych zariadeniach, ktoré sa

nachádzajú na verejnosti prístupných miestach.

**SIEDMA ČASŤ**

**DAŇ ZA NEVÝHERNÉ HRACIE PRÍSTROJE**

**§ 15**

**Daň za nevýherné hracie prístroje**

1./ Správca dane určuje sadzbu dane vo výške **60,00 €** za jeden nevýherný hrací prístroj

a kalendárny rok.

**§16**

**Spôsoby preukazovania vzniku a zániku daňovej povinnosti**

1./ Oznamovaciu povinnosť si daňovník musí splniť písomným oznámením. Písomné oznámenie pri vzniku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto prevádzkovania. Písomné oznámenie pri zániku daňovej povinnosti obsahuje – identifikačné údaje daňovníka, identifikáciu nevýherného hracieho prístroja, miesto doterajšieho prevádzkovania.

2./ Na účely výberu dane prevádzkovateľ je povinný viesť nasledovnú preukaznú evidenciu

ohľadne každého nevýherného hracieho prístroja osobitne:

a/ výrobné číslo nevýherného hracieho prístroja,

b/ stanovište nevýherného hracieho prístroja ,

c/ názov nevýherného prístroja .

**ÔSMA ČASŤ**

**SPOLOČNÉ USTANOVENIA K DANI Z NEHNUTEĽNOSTÍ,**

**K DANI ZA PSA, K DANI ZA PREDAJNÉ AUTOMATY A K DANI ZA NEVÝHERNÉ HRACIE PRÍSTROJE**

**§17**

**Označenie platby**

1./Daňovník pri platení ročnej daňovej povinnosti ako variabilný symbol uvádza číslo

rozhodnutia.

**DEVIATA ČASŤ**

**POPLATOK**

**§18**

**Sadzba poplatku – hodnota koeficientu**

1./ V obci Radatice je zavedený triedený – separovaný zber.

2./ Obec určuje sadzbu poplatku za komunálny odpad 0,0411 € na osobu a kalendárny deň a

15,00 € za osobu a kalendárny rok.

3./ Obec stanovuje hodnotu koeficientu: 1,0.

4./ Poplatok za komunálny odpad vyrubí obec rozhodnutím.

5./ Sadzba poplatku za drobný stavebný odpad je – 0,015 €/kg.

6./ Poplatok za drobný stavebný odpad obec nevyrubuje rozhodnutím.

**§ 19**

**Náležitosti k užívaniu kuka nádoby**

1./ Kuka nádoba je majetkom obce, obec ju prenajíma občanovi bezplatne na obdobie 6 rokov. Ak si ju občan nezabezpečí proti znehodnoteniu a potrebuje ju vymeniť skôr ako raz za šesť rokov, nádobu si od obce môže zakúpiť v cene jej obstarania.

2./ Pre domácnosti kde sú deti do 2 rokov ( detí narodené od 1.1.2017 ) po dobu dovŕšenia 2.roku života dieťaťa alebo občania, ktorí užívajú plienky, alebo viac ako 7 občanov, obec poskytne do bezplatného prenájmu podľa predchádzajúceho odstavca, druhú kuka nádobu.

3./ V prípade poškodenia nádoby prenajatej na 2 roky bude občanovi účtovaná náhrada vo výške kúpnej ceny kuka nádoby.

**§ 20**

**Oznamovacia povinnosť**

1./ Každý poplatník je povinný v priebehu zdaňovacieho obdobia vykonať oznamovaciu

povinnosť, t. j. písomne oznámiť vznik poplatkovej povinnosti do 30 dní odo dňa vzniku

poplatkovej povinnosti a v rámci oznamovacej povinnosti oznámiť obci:

a) uviesť meno, priezvisko, titul, rodné číslo, adresu trvalého pobytu, adresu

prechodného pobytu (ďalej len „identifikačné údaje“); v prípade určeného zástupcu aj identifikačné údaje za ostatných členov domácnosti, a ak je poplatníkom osoba podľa §22 ods. 3 písm. b) alebo písm. c) zákona o odpadoch , názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

b) uviesť údaje rozhodujúce na určenie poplatku,

c) ak požaduje zníženie alebo odpustenie poplatku, predložiť aj doklady, ktoré

odôvodňujú zníženie alebo odpustenie poplatku.

2./ Zánik poplatkovej povinnosti v priebehu zdaňovacieho obdobia a zmeny skutočností

rozhodujúcich na vyrubenie poplatku je poplatník povinný písomne oznámiť obci do 30 dní odo dňa, keď tieto nastali.

**§ 21**

**Vrátenie poplatku**

1./ Obec vráti, na základe písomnej žiadosti, poplatok alebo jeho pomernú časť poplatníkovi,

ktorému zanikla povinnosť platiť poplatok v priebehu zdaňovacieho obdobia – napr.

zrušenie trvalého, resp. prechodného pobytu, zánik práva užívania nehnuteľností, úmrtie

a pod.

**§ 22**

**Zníženie poplatku**

1./ Obec poskytne zníženie poplatku za komunálny odpad :

a) vo výške 20 % pre fyzické osoby staršie ako 63 rokov, ktoré majú trvalý pobyt na

území obce,

b) vo výške 20 % pre rodiny s počtom neplnoletých detí 4 a viac, ktoré majú trvalý pobyt

na území obce.

2./ Obec, na základe písomnej žiadosti, zníži poplatok o 50 % poplatníkovi, ktorým je fyzická

osoba, ktorá sa viac ako 90 dní v zdaňovacom období nezdržiava alebo nezdržiavala na

území obce. Poplatník musí preukázať splnenie podmienok na zníženie poplatku

predložením dokladov za každé zdaňovacie obdobie zvlášť v lehote 30 dní po skončení

zdaňovacieho obdobia.

3./ Podkladmi pre zníženie poplatku sú:

a) potvrdenie zamestnávateľa, v ktorom zamestnávateľ potvrdí, že poplatník v

zdaňovacom období vykonáva prácu mimo obce (môže byť aj pracovná zmluva

uzatvorená v aktuálnom zdaňovacom období);

b) potvrdenie o činnosti alebo práci vykonávanej mimo územia obce na základe

živnostenského oprávnenia u zárobkovo činných osôb vrátane dokladu o ubytovaní

v mieste výkonu práce (vlastníctvo k nehnuteľnosti, potvrdenie o ubytovaní,

nájomná zmluva) a potvrdenie, že tam platí poplatok za komunálny odpad,

c) potvrdenie študentského domova alebo internátu o ubytovaní,

d) potvrdenie vecne príslušného úradu o pobyte poplatníka v zahraničí.

**§ 23**

**Odpustenie poplatku**

1./ Obec, na základe písomnej žiadosti, odpustí poplatok, ak poplatník preukáže, že sa mimo

obce zdržiaval celé zdaňovacie obdobie t. j. 365 (366) dní v kalendárnom roku. Poplatník

musí preukázať splnenie podmienok na odpustenie poplatku predložením dokladov za každé zdaňovacie obdobie zvlášť v lehote do 30 dní po skončení zdaňovacieho obdobia.

2./ Podkladmi pre odpustenie poplatku sú:

1. potvrdenie od zamestnávateľa, v ktorom zamestnávateľ potvrdí, že poplatník v

zdaňovacom období vykonáva prácu v zahraničí (môže byť aj pracovná zmluva

uzatvorená v aktuálnom zdaňovacom období);

b) potvrdenie o činnosti alebo práci vykonávanej na základe živnostenského oprávnenia

v zahraničí vrátane dokladu o ubytovaní.

c)potvrdenie o zaplatení poplatku v inej obci, alebo meste, kde sa občan dlhodobo

zdržiava,

3./ Správca dane, na základe žiadosti poplatníka, poplatok odpustí za obdobie, za ktoré

poplatník obci preukáže na základe podkladov, že viac ako 90 dní v zdaňovacom období sa

nezdržiava alebo sa nezdržiaval v mieste trvalého pobytu z dôvodu, že je hospitalizovaný

v zariadení poskytujúcom služby zdravotnej starostlivosti, v zariadení sociálnej

starostlivosti, v zariadení sociálnych služieb, v reedukačnom zariadení, v detskom domove,

vo výkone väzby, vo výkone trestu odňatia slobody.

**DESIATA ČASŤ**

**SPOLOČNÉ USTANOVENIE**

**§24**

**Spoločné a záverečné ustanovenie**

1./ Pokiaľ v tomto VZN nie je podrobnejšia úprava, odkazuje sa na zákon č. 582/2004 Z. z.

o miestnych daniach a  poplatku za komunálne odpady a drobné stavebné odpady v znení

neskorších predpisov a zákon č.511/1992 Zb. o správe daní a o zmene

a doplnení niektorých zákonov v znení neskorších predpisov

2./ Obecné zastupiteľstvo obce Radatice sa na tomto VZN uznieslo dňa 16.12.2022

3./ Účinnosťou tohto nariadenia sa ruší Všeobecne záväzné nariadenie obce Radatice

č. 1/2012 k miestnym daniam a o miestnemu poplatku za komunálne odpady a drobné

stavebné odpady na území obce Radatice a dodatky č.1 zo dňa 30.11.2015, dodatok č. 2 zo dňa 24.11.2016, dodatok č. 3 zo dňa 27.11.2017 a dodatok č. 4 zo dňa 22.11.2019.

4./ Toto všeobecne záväzné nariadenie nadobúda účinnosť dňom 1.1.2023.

Mgr. Gabriela Viazanková

starostka obce